Devid Makmillan

**David Makmillan** () — İngilis-Amerikalı üzvi kimyaçı, üzvi sintez üzrə mütəxəssis, asimmetrik üzvi kataliz sahəsində qabaqcıl, həmçinin fotoredoks kataliz. Prinston Universitetinin görkəmli universitet professoru, London Kral Cəmiyyətinin (2012il) və ABŞ Milli Elmlər Akademiyasının üzvü (2018 il), Edinburq Kral Cəmiyyətinin müxbir üzvü (2013il).

## Bioqrafiyası
D. Makmillan 16 mart 1968-ci ildə Şotlandiyanın Şimali Lanarkşir, Bellshill şəhərində anadan olub və yaxınlıqdakı Nyu Stivenstonda böyüyüb. O, yerli dövlət məktəblərində, New Stevenston Primary School və Bellshill Academidə oxuyub və uğurunu Şotlandiya təhsili və tərbiyəsi ilə əlaqələndirib. Qlazqo Universitetini 1991-ci ildə kimya üzrə bakalavr pilləsini bitirib. O, doktorluq tədqiqatını 1990-cı ildə İrvine ştatındakı Kaliforniya Universitetində professor Larri E. Overmanın rəhbərliyi ilə aparıb və Harvard Universitetində 1996-cı ildən professor David A. Evansla postdoktur olub.

O, öz karyerasına 1998-ci ildə Berklidəki Kaliforniya Universitetində başlayıb. 2000-ci ildə Kaliforniya Texnologiya İnstitutuna köçdü və 2004-cü ildən Erl C. Entoni kimya professoru adını aldı. 2006-cı ildən — Prinston Universitetinin Kimya kafedrasının professoru, 2010–2015-ci illərdə isə bu şöbəyə rəhbərlik etmişdir.

O, Merck & Co, Amgen, Biogen Biopharma, Abbvie Research Laboratories, Johnson & Johnson Pharmaceuticals, UCB-Celtech, Constellation Pharmaceuticals, Gilead Research Laboratories şirkətlərində elmi məsləhətçi, Firmenich (İsveçrə) üçün elmi məsləhət şuralarının üzvü və Kadmon Pharmaceuticals (ABŞ) Chiromics MMC-nin həmtəsisçisi olmuşdur. 2009–2014-cü illərdə Kimya Elmi jurnalının baş redaktoru vəzifəsində çalışıb.

2012-ci ildən Amerika İncəsənət və Elmlər Akademiyasının üzvü.

## Mükafat və fəxri fərmanları
* 2002-ci ildə- eyniadlı fondun Sloan Təqaüdü
* 2004-cü ildə-Corday-Morgan mükafatı, Kral Kimya Cəmiyyəti
* 2005-ci ildə-Elias J. Kori Mükafatı, Amerika Kimya Cəmiyyəti
* 2006-cı ildə-Sintetik Üzvi Kimya üzrə Thieme-IUPAC Mükafatı
* 2007-ci ildə -Artur C. Cope Scholar Mükafatı, American Chemical Society
* 2007-ci ildə- Mukaiyama Mükafatı, Yaponiya Sintetik Üzvi Kimya Cəmiyyəti (SSOCJ)
* 2007-ci ildə- Katritzky Junior Mükafatı, Beynəlxalq Heterosiklik Kimya Cəmiyyəti (ISHC)
* 2011-ci ildə- Mitsui Chemicals Catalysis Mükafatı
* 2011-ci ildə- Sintetik Üzvi Kimya üzrə Yaradıcı Əməyə görə Mükafat, Amerika Kimya Cəmiyyəti
* 2012-ci ildə- Üzvi Kimyada Kataliz Mükafatı, Kral Kimya Cəmiyyəti
* 2014-cü ildə- Molekulyar Dizayn və Sintezdə Yaradıcılıq Mükafatı, Amerika Kimya Cəmiyyətinin Nyu-Cersi Bölməsi
* 2015-ci ildə- Harrison Hove Mükafatı, Amerika Kimya Cəmiyyətinin Roçester Bölməsi
* 2015-ci ildə- Ernst Schering eyniadlı fondun Mükafatı
* 2015-ci ildə- Molekulyar Elmlər üzrə Cliff S. Hamilton Mükafatı, Nebraska-Lincoln Universiteti
* 2016-cı ildə- Tischler Mükafatı, Harvard Universiteti
* 2016-cı ildə-G. M. Kosolapoff Mükafatı, Amerika Kimya Cəmiyyətinin Auburn Bölməsi
* 2016-cı ildə- Janssen Əczaçılıq Mükafatı, Belçika
* 2017-ci ildə- Edvard Mak, Jr. Mühazirə, Ohayo Dövlət Universiteti
* 2017-ci ildə- Ryoji Noyori Mükafatı[İngilis dili], Yaponiya Sintetik Üzvi Kimya Cəmiyyəti (SSOCJ)
* 2018-ci ildə- Katalizdə Yaradıcı Tədqiqat üçün Gabor A. Somorjai Mükafatı, Amerika Kimya Cəmiyyəti
* 2019-cu ildə- Kral Kimya Cəmiyyətinin Yüzillik Mükafatı
* 2021-ci ildə-Kimya üzrə Nobel Mükafatı

## İstinadlar

## Xarici keçidlər